# กฎหมายต่อต้านการตัดไม้ผิดกฎหมายออสเตรเลีย– ข้อมูลสำหรับธุรกิจที่ส่งออกมายังออสเตรเลีย

เมษายน 2016 เอกสารข้อมูล 1.4

## กฎหมายใหม่และความรับผิดชอบใหม่

ออสเตรเลียมีกฎหมายต่อต้านการตัดไม้ที่ผิดกฎหมาย และการสนับสนุนการค้าระหว่างประเทศของไม้และผลิตภัณฑ์จากไม้ที่ตัดมาอย่างถูกกฎหมาย

กฎหมายฉบับนี้กำหนดว่าเป็นความผิดถ้านำเข้าไม้หรือผลิตภัณฑ์จากไม้ที่ตัดมาอย่างผิดกฎหมายในประเทศต้นกำเนิดเข้าสู่ประเทศออสเตรเลีย

การค้าไม้ที่ตัดมาอย่างผิดกฎหมายนั้นสร้างผลเสียต่อธุรกิจที่ถูกกฎหมาย ส่งผลเสียด้านสังคมและสิ่งแวดล้อม ตัดราคาตลาด และเป็นภัยต่อการลงทุน ผลกำไร และการจ้างงานในท้องถิ่น

## การเปลี่ยนแปลงธุรกิจของออสเตรเลีย

ปัจจุบันธุรกิจที่นำเข้าไม้ เยื่อไม้ หรือผลิตภัณฑ์กระดาษเข้าสู่ออสเตรเลียต้องทำการตรวจสอบอย่างละเอียด (Due diligence) แล้ว ซึ่งประกอบด้วยการรวบรวมข้อมูลและประเมินความเสี่ยงที่ไม้ในผลิตภัณฑ์ที่นำเข้านั้นจะถูกตัดมาอย่างผิดกฎหมาย ทั้งนี้ เว้นแต่ความเสี่ยงจะต่ำ ธุรกิจต้องดำเนินขั้นตอนที่เหมาะสมเพื่อลดความเสี่ยงดังกล่าว กฎหมายฉบับนี้ส่งผลอย่างเท่าเทียมกันต่อต่อผู้แปรรูปไม้ดิบที่ตัดในออสเตรเลีย

## กฎหมายนี้จะส่งผลอย่างไรต่อท่าน

กฎหมายนี้ไม่ได้ควบคุมถึงประเทศคู่ค้าของออสเตรเลีย กฎหมายนี้ควบคุมเฉพาะธุรกิจที่นำเข้ามายังประเทศออสเตรเลียเท่านั้น และมุ่งหวังจะลดความเสี่ยงการของการที่ไม้ที่ถูกตัดมาอย่างผิดกฎหมายจะถูกนำเข้าสู่ตลาดออสเตรเลียลงให้เหลือน้อยที่สุด

อย่างไรก็ตาม ถ้าท่านเป็นผู้จัดหาไม้ เยื่อไม้ หรือผลิตภัณฑ์จากไม้ให้แก่ลูกค้าชาวออสเตรเลีย เราอาจขอให้ท่านแจ้งข้อมูลเกี่ยวกับผลิตภัณฑ์ของท่านเพิ่มเติม ซึ่งอาจได้แก่ข้อมูลเกี่ยวกับไม้ที่อยู่ในผลิตภัณฑ์ดังกล่าว ไม้นั้นถูกตัดมาอย่างไร รวมทั้งเอกสารหรือใบรับรองอื่นๆที่สามารถพิสูจน์ความถูกกฎหมายของผลิตภัณฑ์ของท่านได้

ข้อมูลนี้จะช่วยธุรกิจในออสเตรเลียประเมินความเสี่ยงที่ผลิตภัณฑ์จะถูกตัดมาอย่างผิดกฎหมาย และช่วยเป็นแนวทางในการเลือกซื้อผลิตภัณฑ์ได้

## ความหมายของคำว่า ‘ตัดมาอย่างผิดกฎหมาย’

ตามกฎหมายของออสเตรเลียแล้ว การตัดไม้ผิดกฎหมายหมายถึง การตัดไม้ที่ผิดกฎหมายของประเทศที่ต้นไม้ขึ้นอยู่ รวมถึงไม้ที่ตัดมาอย่างผิดกฎหมายในออสเตรเลียหรือประเทศอื่น

## รายละเอียดเพิ่มเติม

รัฐบาลออสเตรเลียร่วมมือกับรัฐบาลของประเทศอื่นที่เกี่ยวข้องในการออกแนวปฏิบัติเฉพาะของประเทศ (Country Specific Guidelines) หลายข้อ แนวปฏิบัติเหล่านี้จะให้ข้อมูลเพิ่มเติมแก่ผู้นำเข้าเกี่ยวกับกฎหมายไม้ของประเทศคู่ค้ารายสำคัญของเรา และสามารถช่วยในการทำการตรวจสอบอย่างละเอียดได้ ท่านสามารถดูแนวปฏิบัติฉบับสมบูรณ์ได้จากเว็บไซต์ของทางกระทรวงที่ agriculture.gov.au/illegallogging

## การดำเนินการของประเทศอื่นต่อการตัดไม้ผิดกฎหมาย

ออสเตรเลียเป็นส่วนหนึ่งของความพยายามระดับโลกที่จะหยุดผลกระทบด้านลบต่อเศรษฐกิจ สังคม และสิ่งแวดล้อมจากการตัดไม้ผิดกฎหมาย สหรัฐอเมริกาและสหภาพยุโรปก็มีมาตรการแบบเดียวกันกับกฎหมายต่อต้านการตัดไม้ของออสเตรเลีย นอกจากนี้ประเทศอื่นก็มีกระบวนการปฏิบัติการควบคุมการนำเข้าแบบเดียวกันนี้

## ประเด็นสำคัญ

* กฎหมายต่อต้านการตัดไม้ผิดกฎหมายของออสเตรเลียสนับสนุนการค้าไม้ที่ตัดมาอย่างถูกกฎหมาย
* กฎหมายนี้เป็นส่วนหนึ่งของความพยายามระดับโลกที่จะหยุดผลกระทบด้านลบต่อเศรษฐกิจ สังคม และสิ่งแวดล้อมจากการตัดไม้ผิดกฎหมาย
* ประเทศคู่ค้าของออสเตรเลียจะไม่ถูกควบคุมโดยตรงจากกฎหมายต่อต้านการตัดไม้ผิดกฎหมายของออสเตรเลีย อย่างไรก็ตาม ถ้าท่านส่งออกผลิตภัณฑ์ไม้เข้าสู่ออสเตรเลีย เราอาจขอให้ท่านแจ้งข้อมูลเพิ่มเติมเกี่ยวกับผลิตภัณฑ์ของท่าน
* ข้อมูลที่ท่านให้มาจะสามารถช่วยธุรกิจในออสเตรเลียให้ผ่านเกณฑ์การตรวจสอบอย่างละเอียดได้ด้วยการประเมินความเสี่ยงที่ผลิตภัณฑ์เหล่านี้จะถูกตัดมาอย่างผิดกฎหมาย
* คำว่า “ตัดมาอย่างผิดกฎหมาย” หมายถึงการตัดไม้อย่างผิดกฎหมายของประเทศที่ต้นไม้นั้นขึ้นอยู่
* ดูรายละเอียดเพิ่มเติมได้จากเว็บไซต์: agriculture.gov.au/illegalloggingและท่านสามารถขอความช่วยเหลือได้ทางอีเมลที่: illegallogging@agriculture.gov.au หรือสายด่วนที่เบอร์: 1800 657 313 หรือเมื่อโทรจากนอกประเทศออสเตรเลีย: +61 2 6272 3933

## รับทราบข้อมูล

เว็บไซต์ต่อต้านการตัดไม้ผิดกฎหมายของเรามีข้อมูลและคำแนะนำมากมาย: agriculture.gov.au/illegallogging